افغانستان بیلن چین آره سیده همکارلیک کیلیشو لری امضالندی. افغانستان جمهوررئیسی اشرف غنی احمدزی نینگ چین گه قیلگن سفری جریانی ده ایککی اولکه آره سیده اقتصادی و سیاسی همکارلیک لر بوییچه تورت کیلیشو گه قول قویلدی. اوشبو کیلیشو لر احمدزی نینگ چین لیک تینگداشی شی جین پینگ بیلن اوچره شیشی آرتیدن امضالنگن. خودی منه شو کیلیشو لرنینگ ایککی اولکه نینگ سیاسی پاسپورت لری دن ویزه طلب ایتیلمس لیک, چین نینگ افغانستان گه یاردم ایتیشی, فنی و اقتصادی همکارلیک لرنینگ آرتریلیشی و چین صنعت و تجارت فدراسیونی بیلن افغانستان تجارت اتاق لری آره سیده گی علاقه لر نینگ آرتریلیشی بیلن علاقه لی ایکن لیگی بلدریلدی. عینی دمده جین پینگ نینگ, جاری ییل (میلادی) نینگ سونگگی گه قدر افغانستان گه ۵۰۰ میلیون یوان یاردم ایته دیگن لیک لری نی بلدررایکن, اوشبو رقم نینگ کیله جک ییل ده ایسه بیر یریم میلیارد یوان گه قدر آرتیب کیتیشی نینگ ممکن ایکن لیگی نی بلدرگن لیگی معلوم قلیندی. جین پینگ, چین نینگ کیله جک بیش ییل ده ۵۰۰ نفر افغانستان تبعه سی یاش لر اوچون تحصیلی بورس بیره دیگن لیگی نی بلدررایکن, عینی دمده ۳۰۰۰ نفر افغانستان مامور لری نینگ چین ده مسلکی جهت دن ملکه آشیره دیگن لیک لری نی ایسه تیب اوتدی. اوشبو سفری جریانی ده, ملی امنیت مصلحتچیسی حنیف اتمر, تشقی ایش لر وزیرلیگی نینگ سرپرستی ضرار احمد عثمانی, اجرائیه ریاستی نینگ ایککینچی اورین باسری محمد محقق, جمهوررئیس لیگی نینگ اقتصادی مشاوری عمر زاخیلوال, مدافعه وزیرلیگی نینگ سرپرستی بسم الله محمدی و تجارت وزیرلیگی نینگ سرپرستی شاکر کارگر جمهوررئیسی احمدزی بیلن همراه لیک ایتماقده.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
